പശ്ചിമതാരക

1864-ൽ കൊച്ചിയിൽനിന്ന് പ്രസിദ്ധീകരണം ആരംഭിച്ച പത്രമാണ് പശ്ചിമതാരക. 1860-ൽ ആരംഭിച്ച കേരളത്തിലെ ആദ്യത്തെ വർത്തമാന് പത്രമായ വെസ്റ്റേൺ സ്റ്റാറിന്റെ മലയാളം എഡിഷനായാണ് പശ്ചിമതാരക തുടങ്ങുന്നത്. ഇട്ടൂപ്പ് റൈറ്റർ, ടി.ജെ. പൈലി എന്നിവരായിരുന്നു ആദ്യപത്രാധിപന്മാർ. പിന്നീട് 1865 മാർച്ച് 24-ന് കല്ലൂർ ഉമ്മൻ ഫിലിപ്പോസ് പത്രാധിപത്വം ഏറ്റെടുത്തു. ഇതിലൂടെ മലയാളത്തിലെ ആദ്യ പത്രാധിപർ എന്ന സ്ഥാനം ഇദ്ദേഹത്തിനു ലഭിച്ചു. C.L. Antony, Bhashagadya Sahitya Charithram - Prasthanangalilude (Mal.),

Kottayam, 1958.കോട്ടയം അക്കരെ കുര്യൻ റൈട്ടരിന്റെ ഉടമസ്ഥതയിലാണ്‌ പത്രത്തിന്റെ ജനനം.
1872 ചിങ്ങം 1 മുതൽ കൊച്ചിയിൽ നിന്നും പുലിക്കോട്ടിൽ ജോസഫ്‌ മാർ ദിവന്നാസ്യോസ്‌ രണ്ടാമൻ ആരംഭിച്ച കേരള പതാകയും പശ്ചിമ താരകയും ഒന്നിച്ച്‌ കുറെക്കാലം പ്രസിദ്ധീകരിച്ചിരുന്നു. എന്നാൽ ഏറെക്കാലം അത്‌ തുടരാനായില്ല. പിന്നീട്‌ 1977-ൽ ആണ്‌ ഇതിന്‌ പുന:പസിദ്ധീകരണം സാധ്യമായത്‌. കോട്ടയം അക്കരെ സി.ചെറിയാൻ ആയിരുന്നു അന്ന്‌ ഉടമയും പ്രധാന പത്രാധിപരും. ആഴ്ചപ്പതിപ്പെന്ന നിലയിൽ മലയാളികൾ അത്‌ ഇരുകയ്യും നീട്ടി സ്വീകരിച്ചു. ട്‌.എ. പാലമൂട്‌ ആയിരുന്നു പശ്ചിമ താരകയുടെ പത്രാധിപർ. പശ്ചിമ താരകയോടൊപ്പം പൂഞ്ചോല എന്നൊരു ബാല മാസികയും മികവുറ്റ രീതിയിൽ അക്കരെ സി. ചെറിയാൻ നടത്തിയിരുന്നു. രണ്ടും 1984-ൽ നിലച്ചു പോയി.

 അവലംബം 

വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ